พ.ต.อ.วสันต์ บุญเจริญ ผกก.สภ.อ.เมืองนนทบุรี เข้าสอบถามนางบุญชูถึงสาเหตุการเคลื่อนย้ายศพไปที่อนุสาวรีย์ประชาธิปไตยซึ่งนางบุญชูตอบว่า เป็นเพราะกลุ่มมูลนิธิวีรชนเพื่อประชาธิปไตย ซึ่งสามีร่วมเป็นสมาชิกอยู่ โทรศัพท์มาขอร้องให้นำศพไปที่อนุสาวรีย์ประชาธิปไตยซึ่งตนเห็นว่าไม่ใช่เรื่องเสียหายอะไร อีกทั้งหากสมาชิกจำนวนมากจะเดินทางมางานศพที่วัดพร้อมกันก็อาจทำให้สถานที่คับแคบ มีที่จอดรถไม่พอเพียง จึงตัดสินใจเคลื่อนศพไปตามที่มูลนิธิขอต่อมา นางประทีปซึ่งเดินทางมากับขบวนรถเคลื่อนย้ายศพ ได้ลงมาเจรจากับตำรวจ โดยระบุว่าการเคลื่อนศพนายนวมทองไปอนุสาวรีย์ประชาธิปไตยเป็นการทำไปตามจดหมายของผู้ตายที่เขียนสั่งเสียไว้ ก็เปรียบเสมือนเป็นพินัยกรรมของผู้ตายที่ต้องการให้นำศพไปไว้ที่ไหน และผู้ตายอยากให้ถ่ายรูปงานศพของตนคู่กับอนุสาวรีย์ประชาธิปไตยเป็นที่ระลึกอีกด้วย"เมื่อผู้ตายเขียนพินัยกรรมระบุวัตถุประสงค์เอาไว้แล้ว ก็น่าจะนำศพผู้ตายเคลื่อนที่ไปได้ เพราะเป็นการเชิดชูเกียรติ จิตวิญญาณของคนรักประชาธิปไตย ที่ได้พิสูจน์แล้วว่าไม่มีใครใช้เงินจ้างเขามา เพราะเงินไม่สามารถซื้อจิตวิญญาณที่รักประชาธิปไตยของเขาได้ เพราะเขาเป็นคนรักประชาธิปไตยระดับรากหญ้าอย่างแท้จริง"นางประทีป กล่าว
จิตวิญญาณของคนรักประชาธิปไตยคือจิตวิญญาณของใคร 
จิตวิญญาณของคนรักประชาธิปไตยระดับรากหญ้า